

**TLAČOVÁ SPRÁVA**

**Zákaz zapaľovania sviečok na cintorínoch. Odporúčania pre návštevníkov cintorínov.**

**Bratislava, 15. júl 2024 – MARIANUM – Pohrebníctvo mesta Bratislavy (MARIANUM) za účelom bezpečnosti návštevníkov cintorínov, ochrany majetku nájomcov hrobových miest ako aj predchádzaniu vzniku požiaru prijíma až do odvolania preventívne opatrenie a to ZÁKAZ zapaľovania sviečok na cintorínoch.**

Dlhotrvajúce vysoké teploty, sucho, nízka vlhkosť vzduchu a vietor sú podmienky pre vznik a šírenie požiaru trávy či krovín. Z dôvodu predpovedaných vysokých teplôt v najbližších dňoch a s tým spojeným zvýšeným rizikom nebezpečenstva vzniku požiaru je s okamžitou platnosťou do odvolania zakázané zapaľovanie sviečok na bratislavských cintorínoch v správe MARIANUM. Zároveň je potrebné dodržiavať zákaz fajčenia na pohrebiskách. MARIANUM zabezpečí aj zvýšenú kontrolu dodržiavania opatrení.

*„Cintoríny sú otvorené od 7:00 h. do 20:00 h. Návštevníkom cintorínov v horúcich dňoch odporúčame, aby navštevovali hroby príbuzných buď v ranných hodinách alebo podvečer kedy slnko nie je intenzívne. Zároveň pripomíname, aby ľudia nezabudli dodržiavať pitný režim,“* hovorí Robert Kováč, riaditeľ MARIANUM.

**— KONIEC SPRÁVY —**

MARIANUM - Pohrebníctvo mesta Bratislava je mestskou príspevkovou organizáciou od roku 1991. Tento podnik s vyše 160 zamestnancami spravuje, udržiava a prevádzkuje 18 cintorínov, bratislavské Krematórium a 2 vojnové cintoríny. Súčasne spravuje tiež a 64 pomníkov a pamätníkov na území mesta. Zabezpečuje prevádzku mestských vodných prvkov – 38 fontán, 13 pitných fontánok, 3 studne, 1 hmlovú fontánu a 8 rozprašovačov.

MARIANUM - Pohrebníctvo mesta Bratislavy zabezpečuje aj tzv. doplňujúce činnosti, ako pohrebné služby, prevoz zosnulých doma i v zahraničí, výrobu a predaj vencov, kvetinových výrobkov, predaj sakrálnych predmetov. Vedie aj digitálnu evidenciu hrobových, urnových a kryptových miest vrátane grafického zobrazenia pohrebísk.

**— KONTAKT PRE MÉDIÁ —**

Mgr. Katarína Šemberová, MBA

E-mail: [katarina.semberova@marianum.sk](mailto:katarina.semberova@marianum.sk)

[www.marianum.sk](http://www.marianum.sk)

* [Cintoríny a pamätníky v správe Marianum](https://www.facebook.com/SpravaCintorinovMarianum)  [Kvetinárstvo Marianum](https://www.facebook.com/kvetinarstvomarianum/)